CELEX: 62011CO0574
Language: el
Date: 2012-02-09
Title: Διάταξη του Δικαστηρίου (όγδοο τμήμα) της 9ης Φεβρουαρίου 2012.#Novartis AG κατά Actavis Deutschland GmbH & Co KG και Actavis Ltd.#Αίτηση προδικαστικής αποφάσεως — Landgericht Düsseldorf — Ερμηνεία των άρθρων 4 και 5 του κανονισμού (ΕΚ) 469/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, περί του συμπληρωματικού πιστοποιητικού προστασίας για τα φάρμακα (ΕΕ L 152, σ. 1) — Περιεχόμενο του πιστοποιητικού — Προστατεύονται μόνον τα φάρμακα που περιλαμβάνουν μόνο την προστατευόμενη δραστική ουσία ή η προστασία εκτείνεται και σε φάρμακα που περιλαμβάνουν την προστατευόμενη δραστική ουσία σε συνδυασμό με άλλη δραστική ουσία;.#Άρθρο 104, παράγραφος 3, πρώτο εδάφιο, του Κανονισμού Διαδικασίας — Φάρμακα που προορίζονται για ανθρώπινη χρήση — Συμπληρωματικό πιστοποιητικό προστασίας — Κανονισμός (ΕΚ) 469/2009 — Άρθρα 4 και 5 — Μεμονωμένη δραστική ουσία για την οποία χορηγήθηκε τέτοιο πιστοποιητικό — Εύρος της προστασίας — Φάρμακο περιέχον πλείονες δραστικές ουσίες μεταξύ των οποίων περιλαμβάνεται αυτή για την οποία εκδόθηκε πιστοποιητικό.#Υπόθεση C‑574/11.

Διάταξη του Δικαστηρίου (όγδοο τμήμα) της 9ης Φεβρουαρίου 2012 — Novartis κατά Actavis Deutschland και Actavis 
      (Υπόθεση C‑574/11)
      «Άρθρο 104, παράγραφος 3, πρώτο εδάφιο, του Κανονισμού Διαδικασίας — Φάρμακα που προορίζονται για ανθρώπινη χρήση — Συμπληρωματικό πιστοποιητικό προστασίας — Κανονισμός (ΕΚ) 469/2009 — Άρθρα 4 και 5 — Μεμονωμένη δραστική ουσία για την οποία χορηγήθηκε τέτοιο πιστοποιητικό — Εύρος της προστασίας — Φάρμακο περιέχον πλείονες δραστικές ουσίες μεταξύ των οποίων περιλαμβάνεται αυτή για την οποία εκδόθηκε πιστοποιητικό»
      Προσέγγιση των νομοθεσιών — Ομοιόμορφες νομοθεσίες — Βιομηχανική και εμπορική ιδιοκτησία — Δικαίωμα ευρεσιτεχνίας — Συμπληρωματικό πιστοποιητικό προστασίας για τα φάρμακα — Προστασία παρεχόμενη από το πιστοποιητικό — Έκταση (Κανονισμός 469/2009 του Ευρωπαϊκού Κοινοβουλίου και του Συμβουλίου, άρθρα 4 και 5) (βλ. σκέψεις 18-21 και διατακτ.)
      Αντικείμενο 
      
         
               Αίτηση προδικαστικής αποφάσεως — Landgericht Düsseldorf — Ερμηνεία των άρθρων 4 και 5 του κανονισμού (ΕΚ) 469/2009 του Ευρωπαϊκού
                  Κοινοβουλίου και του Συμβουλίου, της 6ης Μαΐου 2009, περί του συμπληρωματικού πιστοποιητικού προστασίας για τα φάρμακα (ΕΕ
                  L 152, σ. 1) — Περιεχόμενο του πιστοποιητικού — Προστατεύονται μόνον τα φάρμακα που περιλαμβάνουν μόνο την προστατευόμενη
                  δραστική ουσία ή η προστασία εκτείνεται και σε φάρμακα που περιλαμβάνουν την προστατευόμενη δραστική ουσία σε συνδυασμό με
                  άλλη δραστική ουσία;
               
            Διατακτικό 
      Τα άρθρα 4 και 5 του κανονισμού (ΕΚ) 469/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, περί του
         συμπληρωματικού πιστοποιητικού προστασίας για τα φάρμακα, έχουν την έννοια ότι, όταν «προϊόν» συνιστάμενο από μία δραστική
         ουσία προστατευόταν από κύριο δίπλωμα ευρεσιτεχνίας και ο κάτοχος αυτού μπορούσε να επικαλεστεί την προστασία που παρέχει
         το δίπλωμα ευρεσιτεχνίας αυτό για το εν λόγω «προϊόν» προκειμένου να αντιταχθεί στην εμπορία ενός φαρμάκου περιέχοντος τη
         δραστική αυτή ουσία σε συνδυασμό με μία ή περισσότερες άλλες δραστικές ουσίες, ένα συμπληρωματικό πιστοποιητικό προστασίας
         που έχει χορηγηθεί για το ίδιο αυτό «προϊόν» μπορεί, μετά τη λήξη του κύριου διπλώματος ευρεσιτεχνίας, να παράσχει τη δυνατότητα
         στον κάτοχό του να αντιταχθεί στην εκ μέρους τρίτου διάθεση στο εμπόριο φαρμάκου περιέχοντος το εν λόγω προϊόν για χρήση του
         «προϊόντος», ως φαρμάκου, η οποία είχε εγκριθεί πριν από τη λήξη του εν λόγω πιστοποιητικού.